MUD

MUD (pradžioje – Multi-User Dungeon, vėliau – Multi-User Dimension ir Multi-User Domain) – daugelio žaidėjų realaus laiko virtualus pasaulis, paprastai tekstinio tipo. MUD apjungia vaidmenų žaidimų, hack and slash, player versus player, interaktyvios grožinės literatūros ir internetinių pokalbių elementus. Žaidėjai gali skaityti kambarių, objektų, kitų žaidėjų, ne žaidėjų veikėjų ir virtualiame pasaulyje atliktų veiksmų aprašymus. Paprastai žaidėjai sąveikauja vieni su kitais ir su žaidimo pasauliu klaviatūra rinkdami komandas, kurios primena natūralią kalbą.

Tradiciniai MUD buvo kompiuteriniai vaidmenų žaidimai, kurių veiksmas vykdavo fantastiniame pasaulyje, apgyvendintame fiktyvių rasių ir monstrų, ir kuriuose žaidėjai rinkdavosi klases, norėdami įgauti konkrečių įgūdžių ar galių. Tokio tipo žaidimo tikslas yra išžudyti monstrus, ištyrinėti fantastinį pasaulį, įvykdyti užduotis, patirti nuotykius, sukurti istoriją žaidžiant vaidmenimis ir vystyti susikurtą veikėją. Dauguma MUD žaidimų buvo sukurti remiantis „Dungeons & Dragons“ kauliukų ridenimo taisyklėmis.

Be fantastikos, žaidimų vyksmo vieta galėjo būti pagrįsta populiarių knygų, filmų, animacijos, istorijos laikotarpių, antropomorfiniais gyvūnais apgyvendintų pasaulių motyvais ir t. t. Ne visi MUD yra žaidimai; kai kurie jų skirti edukaciniams tikslams, kiti tėra virtualios pokalbių aplinkos. Lankstus daugelio MUD serverių pobūdis lemia tai, kad MUD gali būti naudojami įvairiose srityse nuo informatikos mokslinių tyrimų iki geoinformatikos iki medicininės informatikos iki analitinės chemijos.Hansen, Geir Harald (2002-07-31). A Distributed Persistent World Server using Dworkin’s Generic Driver (Cand. Scient. thesis). University of Oslo. Nuoroda tikrinta 2010-04-14.Boring, Erich (1993-12-03). PangaeaMud: An Online, Object-oriented Multiple User Interactive Geologic Database Tool (Master’s thesis). Miami University. Nuoroda tikrinta 2010-05-03.Cruickshank, Don; De Roure, David (2004). „A Portal for Interacting with Context-aware Ubiquitous Systems“. Proceedings of First International Workshop on Advanced Context Modelling, Reasoning and Management: 96–100. Nuoroda tikrinta 2010-10-14.Schaefer, Dominik; Mardare, Cezarina; Savan, Alan; Sanchez, Miguel D.; Mei, Bastian; Xia, Wei; Muhler, Martin; Ludwig, Alfred; Schuhmann, Wolfgang (2011-02-17). „High-Throughput Characterization of Pt Supported on Thin Film Oxide Material Libraries Applied in the Oxygen Reduction Reaction“. Analytical Chemistry (American Chemical Society) 83 (6): 1916–1923. doi: 10.1021/ac102303u. MUD pritraukė daugumos sričių, tokių kaip komunikacija, sociologija, teisė ir ekonomika, mokslininkų dėmesį.Turkle, Sherry (1997-09-04). Life on the Screen: Identity in the Age of the Internet (pbk. ed.). Simon & Schuster. ISBN 0-684-83348-4.Grimmelmann, James (2004-12-08). „Virtual Worlds as Comparative Law“. New York Law School Law Review (New York Law School) (49): 147–184. Nuoroda tikrinta 2010-05-06.Castronova, Edward (2006). Synthetic Worlds: The Business and Culture of Online Games. University Of Chicago Press. pp. 10, 291. ISBN 0-226-09627-0. „[pp. 10] MMORPG pirmtakai buvo tekstiniai daugelio naudotojų domenai (MUD) […] [pp. 291] Iš tiesų, turbūt MUD pagimdė galimai vienintelį istorinį ryšį tarp žaidimo tipo virtualaus pasaulio ir tradicinės programos […]“

Dauguma MUD yra mėgėjiški projektai ir yra nemokami; vienuose priimami aukojimai ir leidžiama įsigyti virtualių daiktų, kituose už narystę reikia susimokėti mėnesinį mokestį. Prie MUD galima prisijungti standartiniu telnet klientu arba specializuotais MUD klientais, kurie pagerina naudotojo aptarnavimo kokybę.

Tokių daugelio žaidėjų internetinių žaidimų vaidmenimis (MMORPG), kaip „EverQuest“ ir „Ultima Online“, ir susijusių virtualaus pasaulio žanrų, tokių kaip socialinių virtualių pasaulių, pvz., „Second Life“, istorijos šaknys siekia MUD žanrą. Shefski, William J. (1995). Interactive Internet: The Insider’s Guide to MUDs, MOOs, and IRC. Prima Publishing. p. 41. ISBN 1-55958-748-2. Iš tiesų, prieš termino MMORPG atsiradimą, tokio stiliaus žaidimai paprasčiausiai buvo vadinami grafiniais MUD žaidimais.

 Žaidimo stilius 
Įprastiniame MUD žaidime žaidėjas yra supažindinamas su „patalpa“, kurioje stovi jo veikėjas, patalpoje esančiais objektais, kitų žaidėjų veikėjais ir kompiuterio valdomais veikėjais (NPC) bei su visais išėjimais. Norėdamas įvykdyti užduotį, žaidėjas įveda tekstinę komandą, pvz., take apple ('paimti obuolį') arba attack dragon ('atakuoti drakoną'). Judėjimas žaidimo aplinka paprastai vykdomas suvedant kryptį (arba jos sutrumpinimą), kuria žaidėjas nori judėti. Pavyzdžiui, suvedant north ('šiaurė') arba tiesiog n palieptų žaidėjo veikėjui išeiti iš esamos patalpos kryptimi į šiaurę.Basic movement commands: The Lands of Evermore Manual 

MUD klientai paprastai turi funkcijas, kurios leidžia kai kurias užduotis įvykdyti nesunkiai. Pavyzdžiui, komandų mygtukai, kuriuos žaidėjas gali paspausti, norėdamas pajudėti tam tikra kryptimi arba paimti daiktą. Taip pat yra įrankių, kurie prideda greitųjų klavišų funkciją, t. y. makrokomandų, kurios leidžia žaidėjui, kad ir, pavyzdžiui, judėti aplinkui naudojantis rodyklių klavišais savo klaviatūroje.Tools to simplify the playing of MUD games: WyeSoft MUD Assistant

 Šaltiniai 

Kategorija:Žaidimų žanrai